बेंगलुरू। कांग्रेस अध्यक्ष राहुल गांधी कर्नाटक में आगामी चुनाव के मद्देनजर दौरे पर हैं। इस दौरान उन्होंने चिकमंगलूर में श्रृंगेरी शारदापीठ मठ के दर्शन किए। राहुल गांधी यहां लाल रंग के अंगवस्त्र में नजर आए। उनके साथ कर्नाटक के मुख्यमंत्री सिद्धारमैया भी मौजूद थे। कर्नाटक दौरे के दूसरे दिन राहुल गांधी ने मठ के दर्शन किए। इससे पहले मंगलवार को राहुल गांधी ने प्रधानमंत्री नरेंद्र मोदी पर हमला बोलते हुए कहा था कि उनकी नीतिया समावेशी नहीं है, उन्होंने किसानों को दरकिनार किया है और बड़े उद्योगपतियों का कर्जा माफ किया है।